PATVIRTINTA

Vilniaus Gedimino technikos universiteto Antano Gustaičio aviacijos instituto

Dekano 2019 m. sausio 31 d. potvarkiu

Nr. \_\_\_\_\_\_\_\_

**UNIVERSITETINIŲ STUDIJŲ PROFESINIO TESTAVIMO DALYKŲ GRUPĖS EGZAMINAVIMO LAIKINASIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus Gedimino technikos universiteto studentų profesinio testavimo organizavimo laikinasis tvarkos aprašas (toliau – Tvarkos aprašas) reglamentuoja Vilniaus Gedimino technikos universiteto (toliau – Universitetas) pirmosios ir antrosios pakopų bei vientisųjų studijų studentų profesinių pasiekimų vertinimą, atsiskaitymų formas ir metodus, taip pat atsiskaitymų organizavimo tvarką.
2. Šis tvarkos aprašas taikomas universitetinių studijų studentams, kurių studijų programoje numatytas profesinis testavimas (toliau – Profesinio testavimo egzaminas, PTE), o jo atlikimo būtinumą ir sąlygas reglamentuoja atitinkamos studijų programos išoriniai dokumentai (Europos Komisijos direktyvos, Europos aviacijos saugos agentūros, EUROCONTROL (European Organisation for the Safety of Air Navigation) ir kitų rekomendacijos).
3. Šiame apraše vartojamos sąvokos:
   1. Profesinis testavimas, tarpinis atsiskaitymas (PTT) – iki sesijos organizuojamas studentų pasiekimų vertinimas.
   2. Profesinis testavimas, galutinis atsiskaitymas (PTG) – paskutinę studijuojamo dalyko paskaitą atliekamas studentų pasiekimų vertinimas už kurso metu įgytas žinias.
   3. Kitos šiame tvarkos apraše vartojamos sąvokos ir apibrėžimai aprašyti Vilniaus Gedimino technikos universiteto Senato 2018 m. gruodžio 11 d. nutarimu Nr. 107-2.3 patvirtintame Vilniaus Gedimino technikos universiteto studijuojančiųjų pasiekimų vertinimo ir atsiskaitymų organizavimo tvarkos apraše.
4. Siekiant užtikrinti 2 punkte pateiktų išorinio reguliavimo dokumentuose nustatytas atitinkamų programų baigimo pažymėjimų išdavimo sąlygas, numatyta atitinkamų dalykų kurso medžiagos pateikimo studentams intensyvumas ir tvarka.

**II SKYRIUS**

**PASKAITŲ LANKOMUMAS**

1. Prieš laikant tarpinį ar galutinį profesinio testavimo egzaminą, privalo būti išklausyta visa (100%) iki testavimo pateikiama kurso medžiaga.
   1. Trūkstamos valandos surenkamos studijuojant mokymosi literatūrą individualiai, už kurią privaloma atsiskaityti dėstytojo konsultacijų metu išlaikant testą. Vienos konsultacijos metu atsiskaitoma už vieną praleistą paskaitą.
   2. Jeigu studentas neatsiskaito visų praleistų paskaitų iki tarpinio arba galutinio profesinio testavimo egzamino, gali atsiskaityti trūkstamas temas (ne daugiau kaip vieną) PTE egzamino laikymo ar pakartotinio laikymo metu. Tada galutinis egzaminas laikomas kito atsiskaitymo metu (pakartotinis egzaminų laikymas ar egzaminų laikymas komisijoje).
2. Studentų paskaitų lankomumas fiksuojamas „online“ registracijos sistemoje (panaudojant mano.vgtu.lt, moodle.vgtu.lt, google.sheet, ar pan.).
3. Per semestrą studentas negali praleisti daugiau paskaitų (įskaitant teorines paskaitas, pratybas ir laboratorinius darbus) nei studijų dalyko apimtis kreditais, t. y. jei modulis 3 kreditų apimties, tai studentas gali praleisti ne daugiau 3 paskaitų, jei 6 kreditų – ne daugiau 6 paskaitų, jei 9 kreditų – ne daugiau 9 paskaitų.

**III SKYRIUS**

**PROFESINIO TESTAVIMO MODULIŲ ATSISKAITYMO FORMOS IR VERTINIMAI**

1. Per pirmąją studijų dalyko paskaitą dėstytojas studentams paskelbia studijų dalyko (modulio) programą, rekomenduojamos literatūros sąrašą, numatomus studijų rezultatus, atsiskaitymų kiekį, formą, jų tvarką, preliminarias datas ir profesiniam testavimui keliamus reikalavimus.
2. Universiteto studentų profesiniams pasiekimams vertinti naudojamas testavimas, o testo rezultatai vertinami procentine teisingų atsakymų išraiška. Numatyta, kad bet kurio testavimo slenkstinis įvertinimas yra ≥75 %
3. Kiekvieno studijų dalyko (PTE modulio) studijos baigiamos galutiniu atsiskaitymu PTE, kurio įvertinimas yra galutinio įvertinimo dalis.
4. Tarpinių PTE atsiskaitymų ir galutinių PTE atsiskaitymų rašto darbai turi būti tvarkingi, atsakymai pažymėti dėstytojo nurodytu būdu.

**IV SKYRIUS**

**PROFESINIO TESTAVIMO TARPINIŲ ATSISKAITYMŲ ORGANIZAVIMAS**

1. Tarpinių atsiskaitymų skaičius priklauso nuo modulio kreditų skaičiaus: 3 kreditų apimties modulyje privalomas 1 tarpinis atsiskaitymas, 6 kreditų – 2 tarpiniai atsiskaitymai, 9 kreditų – 3 tarpiniai atsiskaitymai ir t.t.
2. Tarpiniai PTE atsiskaitymai organizuojami pagal studijų dalyko (modulio) kortelėje numatytą atsiskaitymų grafiką.
3. Tarpiniai PTE atsiskaitymai turi būti atlikti ir už juos atsiskaityta iki sesijos pradžios. Studentams, per tarpinius PTE atsiskaitymus nepasiekusiems slenkstinio pasiekimų lygmens   
   (≥75 %), turi būti sudaroma galimybė pakartotinai atsiskaityti.
   1. Neišlaikius tarpinio PTE atsiskaitymo, pirmą kartą pakartotinai perlaikyti galima dėstytojo paskirtu laiku iki egzaminų sesijos pradžios (nemokamai).
   2. Neišlaikius tarpinio PTE atsiskaitymo antrą kartą, studentas privalo pakartoti modulio medžiagą (dėstytojo konsultacijos, papildomas testas moodle.vgtu.lt sistemoje ar pan.) ir tik tada turi teisę pakartotinai atsiskaityti. Už pakartotinį tarpinio PTE atsiskaitymą imamas 30 Eur mokestis.
   3. Antras pakartotinis tarpinio PTE atsiskaitymas vyksta egzamino metu per egzaminų sesiją. Tokiu atveju, pagrindinis PTE egzaminas laikomas per pakartotinį egzaminų laikymą.
4. Tarpinių PTE atsiskaitymų rezultatai ir rašto darbai (testai) saugomi studento (atitinkamos programos mokinio) byloje.

**V SKYRIUS**

**PROFESINIO TESTAVIMO GALUTINIŲ ATSISKAITYMŲ ORGANIZAVIMAS**

**Galutinių atsiskaitymų organizavimas ir vykdymas**

1. Galutinį PTE egzaminą galima laikyti tik išlaikius visus tarpinius PTT atsiskaitymus.
2. Galutinis PTE egzaminas laikomas E1 egzaminų sesijos metu arba per paskutinę semestro paskaitą.
3. Galutinį PTE egzamino darbą (testą) sudaro ne mažiau nei 40 klausimų.
4. Galutinių PTE atsiskaitymų rezultatai (procentais) įvedami į informacinę VGTU sistemą.
5. Esant sudėtiniam profesinio testavimo dalykui, kurio medžiaga dėstoma per kelis SDM, galutinį PTE įvertinimą įrašo paskutinis dėstytojas.
6. Galutinio PTE atsiskaitymų rezultatai ir rašto darbai (testai) saugomi studento (atitinkamos programos mokinio) byloje.

**Pakartotinis galutinių atsiskaitymų organizavimas**

1. Studentai, pasibaigus sesijai, nepasiekę slenkstinio pasiekimų lygmens, gali pakartotinai atsiskaityti pakartotinių galutinių atsiskaitymų tvarkaraštyje numatytu laikotarpiu VGTU studijų grafike numatytais terminais.
2. Studentai, norintys atlikti PTE galutinius atsiskaitymus komisijose, turi parašyti prašymą dekanui ir už kiekvieną studijų dalyko (modulio) atsiskaitymą sumokėti Senato nustatytą įmoką. Studentui sumokėjus įmoką, dekanatas parengia dekano potvarkį dėl galutinio atsiskaitymo (GA) komisijose.

**VI SKYRIUS**

**PROFESINIO TESTAVIMO ĮVERTINIMŲ INTEGRAVIMAS Į BENDRĄ VERTINIMO SISTEMĄ**

1. Profesinio testavimo moduliuose numatyti tarpiniai (PTT) įvertinimai neįtraukiami į bendrą galutinį įvertinimą (PTG).
2. Profesinio testavimo modulio Galutinis įvertinimas (GĮ) apskaičiuojamas taip:

GĮ = kPTG/100 + (k1TAn +....+knTAn) + kmGA,

čia GĮ – galutinis įvertinimas;

k, k1, kn, km – svorio koeficientas, nurodytas studijų dalyko (modulio) kortelėje;

TA1, TAn – tarpinių atsiskaitymų įvertinimai;

GA – galutinio atsiskaitymo įvertinimas.

1. Studento semestro metu sukauptas vertinimas už studijų dalyke (modulyje) numatytas tarpines užduotis gali sudaryti nuo 30 % iki 70 % (imtinai) galutinio įvertinimo (GĮ).
2. Studento galutinio profesinio testavimo egzamino įvertis sudaro nuo 10% iki 20% (imtinai) galutinio įverčio (GĮ).

**VII SKYRIUS**

**BAIGIAMOSIOS NUOSTATOS**

1. Visus kitus šiame Tvarkos apraše nenumatytus klausimus sprendžia Antano Gustaičio aviacijos instituto dekanas arba prodekanas.